Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 01.11.2021

**Αρ. Πρωτ.:** 1385

ΠΡΟΣ: κ. Χ. Σταϊκούρα, Υπουργό Οικονομικών

**ΚΟΙΝ: «Πίνακας Αποδεκτών»**

ΘΕΜΑ: «Προειδοποίηση για παράσταση διαμαρτυρίας των ατόμων με αναπηρία εάν η ηγεσία του υπουργείου δεν δεχθεί τους εκπροσώπους της Ε.Σ.Α.μεΑ.**»**

**Κύριε Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) η τριτοβάθμια Οργάνωση των ατόμων με αναπηρία, χρόνιες παθήσεις και των οικογενειών τους στη χώρα και αναγνωρισμένος Κοινωνικός Εταίρος της ελληνικής Πολιτείας σε ζητήματα αναπηρίας, με την υπ’ αριθ. 1272/13.10.2021 επιστολή της, σας είχε ζητήσει τον άμεσο ορισμό συνάντησης μαζί σας, για τη συζήτηση και επίλυση των πολύ σοβαρών ζητημάτων που απασχολούν τα άτομα με αναπηρία, με χρόνιες παθήσεις και τις οικογένειές τους, όπως:

Αυξήσεις σε όλα τα επιδόματα των ατόμων με αναπηρία και χρόνιες παθήσεις, καθώς και στις συντάξεις των χαμηλοσυνταξιούχων με αναπηρία, πρόβλεψη ειδικής μέριμνας για τα άτομα με αναπηρία, χρόνιες παθήσεις και τις οικογένειές τους, στα νέα μέτρα στήριξης νοικοκυριών για τις ενεργειακές ανατιμήσεις, επίλυση σοβαρών ζητημάτων που έχουν προκύψει αναφορικά με την εφαρμογή των διατάξεων που ισχύουν για την απαλλαγή των ατόμων με αναπηρίες και χρόνιες παθήσεις από το τέλος ταξινόμησης και τα τέλη κυκλοφορίας, απαλλαγή όλων των ατόμων με αναπηρία από την ειδική εισφορά αλληλεγγύης, από τον ΕΝΦΙΑ, από τα τεκμήρια του εισοδήματος κ.α.

Από την αρχή της εμφάνισης της πανδημίας, τα άτομα με αναπηρία, χρόνιες παθήσεις και τα μέλη των οικογενειών τους δεν έγιναν αποδέκτες καμίας μορφής κρατικής ενίσχυσης. Αυτό δυσχέραινε ακόμη περισσότερο την ποιότητα ζωής τους, εάν λάβουμε υπόψη και το πρόσθετο κόστος διαβίωσης λόγω αναπηρίας ή/και χρόνιας πάθησης. Σας έχουμε εκθέσει πολλές φορές τα ζητήματα αυτά που ταλανίζουν τα άτομα με αναπηρία, χρόνιες παθήσεις και τις οικογένειές τους, η πλειοψηφία των οργανώσεων των ατόμων με αναπηρία διεκδικεί άμεσες λύσεις και ως Ε.Σ.Α.μεΑ. έχουμε ζητήσει πάρα πολλές φορές μέχρι τώρα να συναντηθούμε μαζί σας, προκειμένου να συζητήσουμε πιο διεξοδικά τα εν λόγω ζητήματα. Εάν δεν οριστεί και τώρα συνάντηση μαζί σας, μας αναγκάζετε να προβούμε σε παράσταση διαμαρτυρίας στις 11 Νοεμβρίου έξω από το Υπουργείο.

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας
* Γραφείο Υπουργού Επικρατείας, κ. Γ. Γεραπετρίτη
* Γραφείο Υφυπουργού παρά τω Πρωθυπουργώ, κ. Άκη Σκέρτσου
* κ. Α. Βεσυρόπουλο, Υφυπουργό Οικονομικών
* Γραφείο Αναπλ. Υπουργού Οικονομικών, κ. Θ. Σκυλακάκη
* Γραφείο Γ.Γ. Φορολογικής Πολιτικής και Δημόσιας Περιουσίας, κ. Α. Καλύβα
* Οργανώσεις Μέλη Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |